后金

后金（满洲语：）是出身建州女真个酋长努尔哈赤垃拉满洲（現今中國東北）建立个国家，是后头清朝个前身。明朝万历四十四年（1616年），努爾哈赤垃拉赫圖阿拉自称汗，国号“大金”，史称“后金”或“金”，史学界一般统称为“后金”，搭12至13世纪个金朝区别开来。到伊儿子个皇太极辰光，1636年改国号叫大清，后金共有21年，两位君主。

历史
建国
后金是一系列通古斯部落个整合体，来勒金国畀蒙古帝国灭脱之后，汉化程度比较高个女真人侪畀划分到汉人里向，成为元朝辰光帝国个第三等人。登勒东北亚个未开化女真人迅速回到老早个渔猎状态。到明帝国北进到东北亚个辰光，伊拉接受来自南面个遥控统治。

明帝国对待女真人态度，搭伊拉对待别个民族一样。采取打压分化个方式。让伊拉接受统治。到1590年代后，明帝国来勒辽东个统治开始减弱，畀著努尔哈赤机会。伊通过多场战争，先后兼并交关女真人部落。到1616年，开始正式反对明帝国个统治。自称天命汗，建立“继承”金国个国家“金”。后金因此诞生。

入辽搭萨尔浒大战
努尔哈赤建立后金后，迅速搭明朝开始战争。先后攻破铁岭等地方。因为这些地方有交关官员老早搭伊有交情。所以老快就攻占辽东边墙附近。让明朝觉着必须重视。到1618年，明帝国调集整个国内个军队，开始对后金进行扫荡。弗过，明帝国个军事布置有问题，四路大军侪相互又没有统一部署。让努尔哈赤来勒萨尔浒各个击破。最终惨败。这场战争之后，后金军队进入辽东，就没人好抵挡哉。

对峙搭皇太极即位
努尔哈赤个攻势来勒宁远城受到阻挡。袁崇焕采用大炮轰击个战术，让后金骑兵个优势没办法发挥。同时，明帝国又利用蒙古部落对后金个侧翼进行骚扰。让伊拉没办法完全投入攻击明帝国个进攻当中。努尔哈赤只好先去解决蒙古问题。但从蒙古东归个路高头，伊就旧伤复发，没过多少辰光就死脱哉。之后，伊个儿子皇太极（满文：Hong Taiji）登基，成为后金个第二位可汗。
皇太极登基之后，采取交关方法改造后金个军政结构，让后金开始有封建国家个样范。

分类:清朝
分类:中国历史